Skladba 5. a 6. vyučovacieho dňa pre rok 2020/2021
Víkendovka na Muráni – UKOTVENIE
Semester Duchovné telo (3. ročník / 4. semester)
Blahoželáme, vytrvali ste až do posledného spoločného víkendu v Univerzite vedomého života.
Spoločnou snahou a úsilím, sme sa dostali až sem. Víkendovka na Muráni je vyvrcholením 3-ročného štúdia náuky rozpoznania skutočnosti. No je osožné pripomínať si, že zažívanie náuky v živote je postupný proces. Záleží na rozpoznávaní vlastných síl, rýchlosti cesty a integrácii v nás samých. A samozrejme APLIKÁCII náuky do ŽIVOTA. To za nás žiaden učiteľ neurobí. Ropoznanie skutočnosti je cesta sebaspoznávania, ktorá vrcholí rozpoznaním seba ako tvorivé vedomie. Rozpoznanie Boha v sebe a vo všetkom.
Počas tohto víkendu vystúpime z komfortnej zóny, v lone prekrásnej magickej prírody.
Umožníme Vám stretnúť sa so sebou v iných ako školských podmienkach, v praxi, kde sa môžete pozrieť do oči svojim nespracovaným strachom, blokom, a pomocou už získaných zručností s nimi pracovať. Pozorovať ako si vedome a nevedome tvoríme svoju realitu. Zažijeme silu a krásu kolektívneho tvorivého vedomia, z ktorého načerpáme energiu, vízie nášho tvorivého vedomia a zámery do praktického života.
Zažijete si meditačné techniky, ktoré Vám ozrejmia prepojenie so zdrojom a vyladenie.
Spoločným obradom na špeciálnom mieste zažijeme prelínanie svetov. Umožní nám to spoznať kvality, ktoré v nás driemali a ukazujú nám skryté možnosti duchovného sveta. Prakticky si vyskúšate svoje zručnosti naučené počas troch ročníkov. Zodpovieme si na nezodpovedané otázky a prehĺbite sa vo svojom bytí. Nikto nedokáže s úplnou presnosťou povedať čo sa stane. No vieme, že na tento víkend budete ešte dlho spomínať.
Témy, ktorými vás Braňo a Beátka prevedú:
Sobota:
- Meditácia – napojenie na zdroj.
- Atlantské schody – ktoré vám umožnia na fyzickej úrovni vnímať svoje energetické telo.
- Prelínanie svetov NAV, JAV a PRAV.
- Večerný obrad.
Nedeľa:
- Jedinečnosť jednotlivca.
- Duchovná sila spolupráce.
- Zdieľanie rozpoznania skutočnosti.
- Odovzdávanie osvedčení.
Beáta Hlohovská
Beatka je etikoterapeutka, poradkyňa v oblasti zdravia a zdravého životného štýlu. Sprevádza ľudí na ich životných križovatkách, napomáha im nájsť vnútorný pokoj, silu a fyzické a psychické zdravie, tvoriť harmonické vzťahy. Vedie ženské kruhy, liečivé ženské semináre, je spoluzakladateľkou a lektorkou Univerzity vedomého života.
Facebook: Bea Hlohovská – Web: www.vzajomnost.sk – Email: email@example.com
Branislav Rybička
Braňo pôsobí ako učiteľ v prvom a treťom ročníku Univerzity vedomého života. Svojou jasnosťou a priamosťou poukazuje na jednoduchosti života. Jeho tvorba siaha od článkov, kníh, webových stránok, až po tvorbu motivačných videí, ktorými pozdvihuje vedomie a poznanie u ľudí. Je zakladateľov školy jednoty a sprevádza mužov v cykle Vedomý Muž. O sebe hovorí, že je človekom, ktorý miluje život.
Facebook: Braňo Rybička – Web: www.vedomaskola.sk – E-mail: firstname.lastname@example.org – Tel: 00421 949 502 174
Pokiaľ máte otázky týkajúce sa výuky a jej obsahu, kontaktujte prosím vedúceho semestra:
NIKOLA LAŇKOVÁ – email@example.com
Termíny a miesta výuky získate samostatne od študijného oddelenia emailom.